Na počiatku bolo Logos (slovo),
Veľký Tresk, prvotné Om.
Teória Veľkého Tresku hovorí, že fyzický vesmír
sa špirálovito vyvinul z jediného nepredstaviteľne horúceho a hustého
bodu, zvaného singularita - miliardkrát
menšieho, než je špendlíková hlavička.
Nehovorí prečo, ani ako. Čím záhadnejšie
niečo je, tým viac pokladáme za samozrejmosť,
že tomu rozumieme.
Existoval názor, že časom by gravitácia mohla buď
spomaliť rozpínanie, alebo zmrštiť vesmír vo veľkom
praskote. Avšak snímky z Hubbleovho vesmírneho teleskopu
preukázali, že expanzia vesmíru v skutočnosti
zrýchľuje. Rozširuje sa rýchlejšie a rýchlejšie, rastúc
z Veľkého Tresku. Nejakým spôsobom je vo vesmíre viac hmoty,
ako fyzika predpovedala. Čo sa týka chýbajúcej hmoty,
fyzici teraz tvrdia, že vesmír sa skladá len zo 4% atómovej hmoty,
alebo toho, čo nazývame obyčajnou hmotou. 23% vesmíru tvorí tmavá hmota
a 73% t vorí temná energia, ktorú sme predtým považovali za prázdny priestor.
Je to ako neviditeľný nervový systém, tiahnuci sa celým vesmírom,
spájajúci všetky veci.
Staroveký védsky učitelia učili Nada Brahma -
- vesmír je vibráciou.
Vibračné pole je koreňom všetkých skutočných spirituálnych skúseností
a vedeckých prieskumov.
Je to rovnaké energetické pole, ako
Buddhovia, jogíni, mystici, kňazi, šamani a vizionári spozorovali
v nich samotných. Nazývalo sa Akasha, prvotné Om,
sieť šperkov Indry, hudba sfér
a tisícom iných mien naprieč históriou.
Je to spoločný koreň všetkých vyznaní
a spojenie medzi našimi vnútornými a vonkajšími svetmi.
V Mahayana budhizme v treťom storočí
nevykresľovali kozmológiu ako to robí vyspelá
fyzika dneška.
Sieť šperkov Indry je metafora používaná na popísanie
oveľa staršieho védskeho učenia, ktoré ilustruje, ako je látka
vesmíru utkaná dohromady.
Indra, kráľ bohov, porodil
slnko a hýbe vetrom a vodou.
Predstavte si pavúčiu sieť, ktorá sa naťahuje do všetkých dimenzii.
Táto sieť je zložená z kvapiek rosy
a každá kvapka obsahuje odraz všetkých ostatných
kvapiek vody a v každej odzrkadľovanej kvapke nájdete
odraz všetkých ostatných kvapôčiek.
V tomto odraze je celá sieť, a tak ďalej,
až do nekonečna.
Sieť Indry môže byť opísaná ako holografický vesmír,
kde aj ten najmenší lúč svetla
obsahuje kompletný vzorec celku.
Srbsko-americký vedec Nikola Tesla
je niekedy považovaný za muža, ktorý vynašiel
20. storočie.
Tesla je zodpovedný za objavenie striedavého elektrického
prúdu a veľa ďalších výtvorov,
ktoré sú súčasťou nášho každodenného života.
Vďaka svojmu záujmu o staroveké védske tradície
bol Tesla v jedinečnej pozícií porozumieť vede
prostredníctvom východného aj západného modelu.
Tak, ako všetci významní vedci sa aj Tesla díval do hĺbky
záhad vonkajšieho sveta,
no taktiež sa díval do hĺbok vlastného vnútra.
Rovnako ako starovekí jogíni, aj Tesla používal pojem Akasha
na opísanie éterického pocitu, ktorý sa šíri všetkými vecami.
Tesla študoval so Swami Vivekanandom, jogínom, ktorý priniesol staroveké
učenia Indie na západ.
Vo védskych učeniach je Akasha samotným vesmírom;
vesmírom, ktorý je vyplnený ostatnými zložkami,
ktoré existujú súčasne s vibráciou.
Oboje sú neoddeliteľné. Akasha je jin k práninmu jang.
Moderný koncept, ktorý nám môže pomôcť pochopiť pojem Akasha,
alebo primárna substancia, je motív fraktálov.
V osemdesiatych rokoch nám počítačový pokrok
umožnil skutočne vizualizovať a matematicky reprodukovať
vzory v prírode.
Pojem fraktál bol vytvorený v roku 1980
matematikom Benoitom Mandelbrotom,
ktorý študoval určité jednoduché matematické rovnice, ktoré
keď sa opakujú, vytvárajú nekonečný
rad meniacich sa matematických alebo geometrických foriem
v obmedzenom rámci.
Sú obmedzené, ale súčasne nekonečné.
Fraktál je nerovný geometrický tvar,
ktorý môže byť rozdelený na časti, pričom každá časť je približnou
zmenšenou kópiou celého vzoru -
- vlastnosť nazývaná vlastná podobnosť.
Mandelbrotove fraktály boli nazývané
Božím odtlačkom palca.
Vidíte umelecké dielo vytvorené samotnou prírodou.
Ak určitým spôsobom pootočíte Mandelbrotovu figúru,
vyzerá trochu ako božstvo Hindu, alebo Buddha.
Táto figúra bola označovaná ako 'Buddhabrot'.
Keď sa pozriete na určité formy starovekého umenia a architektúry,
uvidíte, že ľudstvo dlho spájalo krásu
a svätých so vzormi fraktálov.
Nekonečne zložité, no každá časť obsahuje základ
k vytvoreniu celku.
Fraktály pozmenili pohľad matematikov na vesmír
a na to, ako pracuje.
S každou ďalšou úrovňou zväčšenia
sa objavujú odlišnosti od originálu.
Pri každom prechode od jedného detailu fraktálu k druhému
sa objavuje neustála zmena a transformácia.
Táto transformácia je kozmickou špirálou.
Vložená inteligencia matice časopriestoru.
Fraktály sú vo svojej podstate chaoticky plné šumu a poriadku.
Keď naše mysle rozoznajú, alebo definujú vzor,
sústredime sa naň, akoby to bola vec.
Pokúšame sa nájsť vzory, ktoré nám pripadajú nádherné,
ale v snahe udržať si ich v našich mysliach
musíme zvyšok fraktálu zatlačiť do úzadia.
Porozumieť fraktálu zmyslami znamená
obmedziť jeho pohyb.
Všetka energia vo vesmíre je neutrálna,
nekonečná, bezrozmerná.
Naša vlastná kreativita a schopnosť rozoznávať vzory
je spojením medzi mikrokozmom a makrokozmom.
Večný svet vĺn a pevný svet vecí.
Pozorovanie je aktom tvorenia cez obmedzenia,
typické pre myslenie.
Vytvárame ilúziu pevnosti,
ilúziu vecí skrz nálepky a pomenovania.
Filozof Kierkegaard povedal:
'Ak ma pomenuješ, poprieš ma.
Tým, že mi dáš meno, označenie, poprieš všetky
ostatné veci, ktorými by som mohol byť.'
Uzavriete časticu do bytia veci
jej pripútaním, pomenovávaním,
ale zároveň ju vytvárate,
definujete jej existenciu.
Kreativita je našou najvyššou prirodzenosťou.
S tvorením vecí prichádza čas,
ktorý je tým, čo vytvára ilúziu pevnosti.
Einstein bol prvým vedcom, ktorý si uvedomil,
že to, o čom premýšľame ako o prázdnom vesmíre, nie je ničím,
ale že to má vlastnosti
a vlastnou prirodzenosťou vesmíru
sú takmer bezmedzné množstvá energie.
Renomovaný fyzik Riachard Feynman raz povedal:
'V jedinom kubickom metri vesmíru
je dosť energie na uvarenie všetkých oceánov sveta.'
Pokročilí meditujúci vedia, že v tichu spočíva
najväčšia sila.
Buddha mal ďalší pojem pre prvotnú substanciu -
používal pojem kalapas, čo sú maličké častice
alebo vlnky, ktoré vznikajú a zanikajú biliónkrát
za sekundu. V tomto význame je realita
sériou rýchlo sa pohybujúcich snímok v
holografickej kamere, vytvárajúcich ilúziu nepretržitosti.
Keď sa vedomie stane dokonale pokojným,
dochádza k pochopeniu ilúzie,
pretože je to práve samo vedomie, čo ilúziu poháňa.
V starovekých tradíciach východu
chápali po tisíce rokov,
že všetko je vibrácia.
'Nada Brahma' - vesmír je vibráciou.
Slovo 'nada' znamená zvuk, alebo vibrácia
a 'Brahma' je meno pre Boha.
Brahma je súčasne vesmírom A tvorcom.
Umelec a umenie sú neoddeliteľné.
V Upanishads,
jednej z najstarších ľudských nahrávok v starovekej Indii
je povedané: 'Brahma je stvoriteľ, sedí na lotuse,
otvorí oči a svet začne existovať.
Brahma zatvorí oči
a svet prestáva existovať.'
Starovekí mystici, jogíni a proroci
zastávali myšlienku, že v koreňoch vedomia
existuje pole.
Akašické pole alebo Akašické záznamy,
kde všetky informácie, všetky skúsenosti minulosti,
prítomnosti a budúcnosti existujú teraz a stále.
Toto je to pole alebo materská pôda,
z ktorej všetko vyvstáva.
Od subatomárnych častíc až po galaxie,
hviezdy, planéty a všetok život.
Nikdy nevidíte nič vo svojej celosti,
pretože je to tvorené z vrstvy na vrstve
vibrácie a nepretržite sa to
mení, vymieňajúc si informácie s Akashou.
Strom pije zo slnka, vzduchu,
dažďa, Zeme.
Svet energie sa pohybuje dnu a von
z veci, ktorú nazývame stromom.
Keď je premýšľajúca myseľ pokojná,
vtedy vidíte realitu takú, aká je.
Všetky aspekty pohromade.
Strom a obloha a Zem,
dážď a hviezdy nie sú rozdelené.
Život a smrť, ja a ostatní nie sme rozdelení.
Rovnako ako sú nerozdeliteľné pohorie a údolie.
V americkej domorodej
a v iných pôvodných tradíciach
sa hovorí, že všetko má ducha,
čo je len ďalším spôsobom ako povedať,
že všetko je spojené do jedného vibrujúceho zdroja.
Je len jedno vedomie, jedno pole,
jedna sila, ktorá všetkým prechádza.
Toto pole sa nedeje okolo teba,
deje sa to CEZ teba
a deje sa to AKO ty.
Si súčasťou vesmíru.
Si očami, cez ktoré sa stvorenie na seba díva.
Keď sa prebudíš zo sna uvedomíš si,
že všetko v tom sne si bol ty sám.
Ty si ho vytváral.
Takzvaný skutočný život nie je rozdielny.
Všetci a všetko si ty sám.
Jedno vedomie pozerajúce sa cez každý pár očí,
pod každou skalou, v každej častici.
Medzinárodní výskumníci v CERN-e,
Európskom laboratóriu pre časticovú fyziku,
hľadajú toto pole,
ktoré prechádza všetkými vecami.
Ale namiesto toho, aby hľadali vnútri,
hľadajú vo vonkajšom fyzickom svete.
Výskumníci v CERN-skom laboratóriu v Ženeve
vo Švajčiarsku oznámili, že objavili
Higgsov bozón, Božskú časticu.
Experimenty s Higgsovým bozónom vedecky dokázali,
že vesmírne vákuum vypĺňa neviditeľné energetické pole.
Veľký hadrónový urýchľovač CERN-u pozostáva z kruhu
s obvodom 17 míľ, v ktorom sa dva lúče
častíc náhlia v opačných smeroch,
približujúc sa a narážajúc do seba takmer
rýchlosťou svetla.
Vedci pozorujú výsledky
silných zrážok.
Štandardný model nedokáže objasniť,
ako častice získavajú hmotu.
Všetko sa zdá byť tvorené vibráciou,
ale nie je žiadna konkrétna 'vec', ktorá by vibrovala.
Je to akoby tam bol neviditeľný tanečník,
ukrytý tieň tancujúci balet vesmíru.
Všetci ostatní tanečníci už tancovali
okolo tohto ukrytého tanečníka.
Pozorovali sme choreografiu
tanca, ale až doteraz sme nevideli toho tanečníka.
Takzvanú Božskú časticu,
vlastnosti základnej látky vesmíru,
jadro všetkej hmoty, ktorá by mohla byť považovaná
za nevysvetliteľnú masu a energiu, ktorá poháňa expanziu vesmíru.
Ale narozdiel od vysvetlenia povahy vesmíru,
objav Higgsovho bozónu jednoducho odkrýva
ešte väčšiu záhadu, odhaľujúc vesmír, ktorý je
oveľa tajomnejší, než ako sme si ho predstavovali.
Veda sa približuje k prahu medzi vedomím
a hmotou.
Oko, ktorým hľadíme na prvotné pole
a oko, ktorým pole hľadí na nás,
sú jedno a to isté.
Nemecký spisovateľ a významná osobnosť Wolfgang von Goethe povedal:
'Vlna je prvotným úkazom,
ktorý viedol k vzniku sveta.'
Kymatika je štúdiom viditeľného zvuku.
Slovo kymatik pochádza z gréckeho 'kyma',
čo znamená vlna, alebo vibrácia.
Jedným z prvých vedcov západu, ktorý študoval
fenomén vlny, bol Ernst Chladni,
nemecký hudobník a fyzik,
ktorý žil v 18. storočí.
Chladni zistil, že keď rozsype piesok
na kovové platne a potom platne rozvibruje
husľovým sláčikom, piesok sa sám usporiada do obrazcov.
V závislosti od vytvorenej vibrácie
sa zjavili rôzne geometrické útvary.
Chladni zaznamenal celý katalóg
týchto tvarov a hovorí sa im
Chladniho figúry.
Veľa z týchto vzorov je možné nájsť
v prírode. Ako napríklad zafarbenie korytnačky,
alebo leopardie škrvny .
Štúdium Chladniho vzorov alebo kymatických vzorov
je tajomným spôsobom, ako výrobcovia gitár, huslí
a iných hudobných nástrojov určujú zvukové kvality nástrojov, ktoré vyrábajú.
Hans Jenny rozvinul Chladniho prácu v šesťdesiatych rokoch,
využívajúc rôzne tekutiny a elektronické zosiľovanie
na vygenerovanie zvukových frekvencií a vytvoril pojem 'kymatika'.
Ak prejdete cez nádobu s vodou jednoduchými sínusovými vlnami,
uvidíte vo vode vzory.
Podľa toho, akú frekvenciu má vlna,
sa objavia rôzne sčerené vzory.
Čím vyššia je frekvencia, tým zložitejší je vzor.
Tieto formy sa opakujú, nie sú náhodné.
Čím viac sa venujete pozorovaniu,
tým lepšie uvidíte, ako vibrácia usporadúva látku do komplexných foriem
z jednoduchých, opakujúcich sa vĺn.
Táto vodná vibrácia má vzor podobný slnečnici.
Jednoduchým zmenením zvukovej frekvencie
získame odlišný vzor.
Voda je veľmi tajomnou látkou.
Je veľmi vnímavá.
Dokáže zachytávať a pridŕžať sa vibrácie.
Vďaka svojej vysokej kapacite ozvien
a citlivosti a skrytej ochote rezonovať,
voda okamžite reaguje na všetky
typy zvukových vĺn.
Vibrujúca voda a zem
tvoria väčšinu hmoty v rastlinách a zvieratách.
Je ľahké pozorovať, ako jednoducho dokážu vibrácie vo vode
vytvoriť rozpoznateľné vzory z prírody,
ale keď pridáme tuhé látky a zvýšime amplitúdu,
veci sú razom ešte zaujímavejšie.
Pridaním kukuričného škrobu do vody
získame komplexnejší fenomén.
Možno môžeme pozorovať princípy samotného života,
keď vibrácie pohybujú kvapkami kukuričného škrobu,
utvárajúc niečo, čo pripomína pohybujúci sa organizmus.
Oživovací princíp vesmíru
je opísaný v každom hlavnom náboženstve,
pomocou slov, ktoré odrážajú porozumenie
tej ktorej historickej doby.
V jazyku Inkov, najväčšej ríše predkolumbíjskej Ameriky,
sa 'ľudské telo' povie 'alpa camasca',
čo doslova znamená 'oživená zem'.
V Kabale, alebo židovskom mysticizme,
sa hovorí o božskom mene.
Mene, ktoré nemôže byť vyslovené.
Je to preto, lebo je to vibrácia,
ktorá je všade. Je všetkými slovami, všetkou hmotou.
Všetko je týmto posvätným slovom.
Štvorsten je najjednoduchší útvar,
ktorý môže existovať v troch dimenziách.
Objekt musí mať aspoň štyri hroty,
aby mal fyzickú realitu.
Konštrukcia trojuholníka je v prírode jediným
samo-stabilizačným vzorom.
V Starom zákone je slovo 'tetragrammaton'
často použité na popísanie určitého zjavenia Boha.
Bolo použité v súvislosti s Božím slovom,
alebo špeciálnym pomenovaním Boha, Logos alebo počiatočné slovo.
Staroveké civilizácie si uvedomovali, že v koreňovej štruktúre
vesmíru je štvorboký útvar.
Z tejto podoby príroda vykazuje základnú cestu
smerom k rovnováhe; Shiva.
Súčasne sa odohráva aj základná cesta
k zmene; Shakti.
V Biblií sa Evanjelium podľa Jána zvyčajne číta:
'Na počiatku bolo slovo',
ale v originálnom texte bol použitý pojem
'Logos'.
Grécky filozof Hérakleitos,
ktorý žil asi 500 rokov pred Kristom,
sa zmieňoval o 'Logos' ako o niečom
v podstate nepoznateľnom.
Zdroj všetkého opakovania, vzoru a formy.
Stoickí filozofi, ktorí nasledovali učenie
Hérakleitosa, stotožnili pojem
s božským oživujúcim princípom, prestupujúcim vesmír.
V sufizme je Logos všade a vo všetkých veciach.
Je to TO, z čoho sa neprejavené stáva prejaveným.
V hinduistickej tradícií Shiva Nataraja doslova znamená
'pán tanca'.
Celý kozmos tancuje podľa Shivovho bubna.
Všetko je naplnené alebo oduševnené pulzáciou.
Len kým Shiva tancuje,
môže sa svet ďalej rozvíjať a meniť,
inak sa zrúti naspäť do nebytia.
Kým Shiva je predstaviteľom nášho
pozorujúceho vedomia, Shakti je základom alebo hmotou sveta.
Kým Shiva zotrváva v meditácií,
Shakti sa snaží pohnúť ním,
priviesť ho do tanca.
Ako jin a jang,
tanečník a tanec existujú ako jeden celok.
Logos taktiež znamená neskrývanú pravdu.
kto pozná Logos, pozná pravdu.
V ľudskom svete existuje veľa vrstiev ukrývania,
pretože Akasha bola rozvírená
do zložitých štruktúr,
zapierajúc zdroj zo seba.
Akoby v božskej hre na skrývačku
sme sa ukrývali tisícky rokov,
zabúdajúc, že sa hráme.
Zabudli sme, že je tu niečo k nájdeniu.
V budhizme sa učí priamo si uvedomiť Logos,
pole premeny alebo nestálosti vo svojom vnútri,
pomocou meditácie.
Keď sa ponárate do svojho vnútorného sveta,
vnímate čoraz jemnejšie pocity a energie,
nakoľko myseľ sa stáva koncentrovanejšou a sústredenejšou.
Priamym uvedomením si 'annicy',
alebo aj pominuteľnosti,
sa jedinec oslobodzuje od pripútania k prechodným vonkajším formám.
Keď si uvedomíme, že existuje vibračné pole,
ktoré je základným zdrojom všetkých vierovyznaní,
ako by sme mohli hovoriť 'moje náboženstvo' alebo 'toto je moje prvotné Om',
'moje kvantové pole'?
Skutočná kríza v našom svete nie je sociálna,
politická, ani ekonomická.
Naša kríza je krízou vedomia, neschopnosťou priamo zakúsiť našu skutočnú
podstatu.
Neschopnosťou rozpoznať túto podstatu v každom
a vo všetkých veciach.
V buddhistickej tradícií označuje 'Bodhisattva'
osobu s prebudenou buddhovskou podstatou.
Boddhisattva sa zasväcuje pomôcť prebudiť každú bytosť
vo vesmíre, uvedomujúc si, že jestvuje len jedno vedomie.
Na prebudenie skutočného ja musí človek prebudiť všetky bytosti.
"Vo vesmíre jestvuje nespočetné množstvo vnímavých bytostí;
zaväzujem sa pomôcť im prebudiť sa.
Moje nedokonalosti sú nevyčerpateľné;
zaväzujem sa všetky ich premôcť.
Dharma je nepoznateľná;
zaväzujem sa poznať ju.
Cesta prebúdzania je nedosiahnuteľná;
zaväzujem sa dosiahnuť ju."